stanford-oval/wikipedia huggingface dataset:
ולפראיסו
תחבורה

הגבעות התלולות עליהן בנויה העיר הקשו על הקמת תשתית תעבורתית, ועל כן הוקמו בה הפוניקולרים. הפוניקולר הראשון הוקם על גבעת קונספסיון ב-1883, וב-1887 נוסף הפוניקולר של גבעת קורדיירה. בשיא פעילותם פעלו בעיר 30 פוניקולרים. כיום פועלים בה 15 פוניקולרים, חמישה מהם בבעלות העירייה והיתר בבעלות פרטית. המועצה הצ'יליאנית לאתרים לאומיים הכריזה על כל הפוניקולרים כאתרים היסטוריים.
בשנת 2005 נחנכה הרכבת הקלה של ולפראיסו. לרכבת קו אחד, המשרת גם את הערים הסמוכות - ויניה דל מאר, קילפואה, ויה אלמניה ולימאצ'ה. לאורך 43 הקילומטרים של קו הרכבת עשרים תחנות, ומקצתו של הקו תת-קרקעי. בנוסף, פועלות בעיר חשמליות.
הנמל משמש גם ספינות תענוגות, וכחמישים מהן עוגנות בו מדי קיץ. בסמוך לעיר שדה תעופה קטן, אך נמל התעופה העיקרי המשמש את העיר הוא נמל התעופה הבינלאומי בניטס בסנטיאגו.
תרבות

בוולפראיסו מוזיאונים רבים, ובהם המוזיאון הימי, המוזיאון העירוני לאמנות יפה, הגלריה העירונית לאמנות והמוזיאון להיסטוריה של הטבע. אחד מבתיו של המשורר פבלו נרודה, "לה סבסטיאנה", מצוי בעיר, ואף הוא משמש כיום כמוזיאון. "המוזיאון הפתוח" (Museo al Cielo Abierto) כולל כ-20 ציורי קיר על קירותיהם החיצוניים של מבנים בעיר. בהשראתו של מוזיאון זה, נוספו ברחבי העיר ציורי קיר נוספים באופן בלתי ממוסד, וכן כתובות גרפיטי רבות.
מאז 1827 יוצא לאור העיתון "אל מרקוריו דה ולפראיסו", שהוא העיתון הוותיק ביותר בעולם בשפה הספרדית.
מועדון הכדורגל סנטיאגו וונדררס נוסד ב-15 באוגוסט 1892 והוא אחד ממועדוני הכדורגל הוותיקים בדרום אמריקה. המועדון זכה 3 פעמים באליפות צ'ילה, לאחרונה ב-2001.
ערים תאומות

| --- | --- |
 ספרד אוביידו, ספרד  אוקראינה אודסה, אוקראינה  קוריאה הדרומית בוסאן, קוריאה הדרומית  ספרד בדלונה, ספרד  ישראל בת ים, ישראל  ארצות הברית לונג ביץ', קליפורניה, ארצות הברית  מלזיה מלאקה, מלזיה:  רוסיה נובורוסיסק, רוסיה  ארצות הברית סן פרנסיסקו, קליפורניה, ארצות הברית  ספרד סנטה פה, ספרד  ארגנטינה קורדובה, ארגנטינה  פרו קייאו, פרו  ארגנטינה רוסאריו, ארגנטינה  הרפובליקה העממית של סין שאנגחאי, הרפובליקה העממית של סין
מפה של ולפראיסו מ-1838
נמל ולפראיסו בראשית המאה ה-20
מר הולמס

| --- | --- |

כרזת הסרט
 מבוסס על:  דמויות מאת ארתור קונאן דויל והספר A Slight Trick of the Mind של מיץ' קאלין
 בימוי:  ביל קונדון 
 הופק בידי:  ליין קאנינג אן קארי אמיל שרמן
 תסריט:  ביל קונדון ג'פרי הטצ'ר
 עריכה:  וירג'יניה כץ
 שחקנים ראשיים:  איאן מקלן לורה ליני האטי מוראהן היריוקי סנאדה פטריק קנדי
 מוזיקה:  קרטר בורוול 
 צילום:  טוביאס שליסלר 
 מדינה:  ארצות הברית בריטניה
 חברת הפקה:  See-Saw Films AI-Film Archer Gray Productions BBC Films Icon Productions
 חברה מפיצה:  FilmNation Entertainment Miramax Films
 שיטת הפצה:  וידאו על פי דרישה 
 הקרנת בכורה:  גרמניה7 בפברואר 2015 (ברלין) בריטניה17 ביולי 2015 ישראל15 באוקטובר 2015
 משך הקרנה:  104 דקות
 שפת הסרט:  אנגלית 
 סוגה:  סרט דרמה, סרט פשע, סרט בלשי, סרט מבוסס יצירה ספרותית 
 מקום התרחשות:  יפן, הממלכה המאוחדת, אנגליה 
 הכנסות:  15,370,933 מיליון דולר
 הכנסות באתר מוג'ו:   mr.holmes
 mrholmesfilm.com
 דף הסרט ב־IMDb
 
מר הולמס (באנגלית: Mr. Holmes) הוא סרט דרמת פשע בהפקה משותפת של בריטניה וארצות הברית שייצא לאקרנים בשנת 2015 בבימויו של ביל קונדון והוא עיבוד לספרו מ-2005 של מיץ' קאלין, "A Slight Trick of the Mind". בסרט מככב סר איאן מקלן כשרלוק הולמס ולורה ליני כאם הבית הגברת מונרו. צילומי הסרט החלו ב-5 ביולי 2014 בלונדון והוא הוקרן לראשונה ב-7 בפברואר 2015 במסגרת פסטיבל הסרטים הבינלאומי בברלין.
תקציר עלילת הסרט

עלילת הסרט מתרחשת בשנת 1947 כאשר שרלוק הולמס הוא כעת זקן בגמלאות בן 93, החי בחווה בססקס עם בעלת הבית הגברת מונרו ובנה הצעיר רוג'ר. בהביטו אחורה על חייו שרלוק מתרפק על מקרה שלא נפתר בו מעורבת אישה יפהפייה.
צוות השחקנים

איאן מקלן - שרלוק הולמס
קולין סטארקי - ד"ר ג'ון האמיש ווטסון
לורה ליני - הגברת מונרו
האטי מוראהן - אן קלמוט
היריוקי סנאדה - מאצודה אומזאקי
פטריק קנדי - תומאס קלמוט
רוג'ר אלאם - ד"ר בארי
פיל דייוויס - המפקח גילברט
פרנסס דה לה טור - מאדאם שירמר
מילו פארקר - רוג'ר מונרו
הרמיוני קורפילד - אן
ניקולס רואו - שרלוק
קיט קונור - ילד
הפקה

בספטמבר 2013 הוכרז כי הספר "A Slight Trick of the Mind" של מיץ' קאלין יעובד לסרט קולנוע בכיכובו של איאן מקלן כשרלוק הולמס, ביל קונדון נשכר כבמאי. במאי 2014 לוהקה לורה ליני לתפקיד בסרט וביולי, לאחר ליהוקים נוספים, החלו צילומי הסרט. בספטמבר 2014 Miramax רכשה את זכויות ההפצה של הסרט בארצות הברית.
הצילומים החלו ביולי 2014 ונמשכו שבעה שבועות וכללו גם צילום במקומות כלונדון וחופי דרום אנגליה.
הערות שוליים

↑  First Look at Ian McKellen as Sherlock Holmes in 'Mr. Holmes'
↑  Kemp, Stuart (September 5, 2013). "Toronto: Ian McKellen to Play Retired Sherlock Holmes in Bill Condon's 'A Slight Trick of the Mind'", hollywoodreporter.com
| סדרת שרלוק הולמס מאת ארתור קונאן דויל |
| --- | --- | --- |
| ספרים | חקירה בשני • חותם הארבעה • כלבם של בני בסקרוויל • עמק הפחד |  |
| אוספי סיפורים קצרים | הרפתקאותיו של שרלוק הולמס • זיכרונותיו של שרלוק הולמס • שובו של שרלוק הולמס • הקידה האחרונה • ספר הפרשיות של שרלוק הולמס |  |
| דמויות | שרלוק הולמס • מייקרופט הולמס • דוקטור ווטסון • המפקח לסטרייד • פרופסור מוריארטי |  |
| דמויות משנה | איירין אדלר • סבסטיאן מורן • מרי מורסטן • דמויות נוספות |  |
| שונות | רחוב בייקר 221 ב' • מוזיאון שרלוק הולמס |  |
| עיבודים נבחרים | סרטים: שרלוק הולמס ותעלומת גרבי המשי • שרלוק הולמס והפרחחים מרחוב בייקר • טום וג'רי פוגשים את שרלוק הולמס • מר הולמס • הולמס & ווטסון • אנולה הולמס • אנולה הולמס 2 • אנולה הולמס 3   סדרות: זיכרונות על שרלוק הולמס • שרלוק • אלמנטרי • שרלוק הולמס (2013) • מיס שרלוק • שרלוק ברוסיה • הפרחחים • הולמס וסילי ליוואנוב: הרפתקאותיהם של שרלוק הולמס ודוקטור ווטסון (הרפתקאותיהם של שרלוק הולמס ודוקטור ווטסון • שרלוק הולמס ודוקטור ווטסון • הרפתקאותיהם של שרלוק הולמס ודוקטור ווטסון: המאה העשרים מתחילה • הרפתקאותיהם של שרלוק הולמס ודוקטור ווטסון: כלבם של בני בסקרוויל • הרפתקאותיהם של שרלוק הולמס ודוקטור ווטסון: אוצר אגרא)   רוברט דאוני ג'וניור: שרלוק הולמס (סרט, 2009) • שרלוק הולמס: משחק הצללים • שרלוק הולמס 3   משחקי וידאו: שרלוק הולמס: התעוררות • שרלוק הולמס נגד ארסן לופין • שרלוק הולמס נגד ג'ק המרטש |  |
הארגון הבין-לאומי לנשים בטלוויזיה ובקולנוע

לוגו הארגון
הארגון הבין-לאומי לנשים בטלוויזיה ובקולנוע (באנגלית: Women In Film & Television International - WIFTI) הוא ארגון רשת גלובלית של מלכ"רים אשר הוקם בשנת 1997, ואשר מוקדש לקידום התפתחות מקצועית והישגים של נשים שעובדות בכל התחומים של קולנוע, וידאו, וענפי תקשורת אחרים מבוססי מסך.
מטרות

לשפר את הנראות הבינלאומית של נשים בתעשיית הבידור
לעודד ולהקל על תקשורת ושיתוף פעולה בינלאומי
לפתח פרויקטים בינלאומיים ויוזמות נועזות
לעורר התפתחות מקצועית ופיתוח הזדמנויות נטוורקינג גלובליים עבור נשים
לקדם ולתמוך בפיתוח הסניפים השונים
להכיר בהישגים של נשים בכל תחומי התעשייה
לעודד גיוון וייצוג חיובי של נשים בתקשורת ברחבי העולם
היסטוריה

נשים בקולנוע לוס אנג'לס נוסדה בשנת 1973 על ידי טיצ'י וילקרסון קאסל. לאחר שמספר ארגוני נשים בקולנוע הוקמו במגוון ערים ברחבי העולם, הן התלכדו תחת ארגון המטרייה WIFTI, באמצע שנות ה-1990.
תוכניות

נשים בקולנוע לוס אנג'לס מעניקה כל שנה את פרסי קריסטל + לוסי לנשים בקולנוע. ב-1988, העמותה העניקה את פרס ליליאן גיש להצטיינות בבימוי סדרות.
מאז 2004, קרן נשים בקולנוע מנהלת קרן לגימור סרטים התומכת בסרטים מאת או על נשים
בארצות הברית ישנם 22 ארגונים שותפים של WIFTI.
נשים בסרטים ובווידאו, בוושינגטון די סי, מעניקה מדי שנה מאז 1994 את פרס "נשים של חזון" (Women of Vision) בהכרה בהישגים יצירתיים וטכניים של נשים בתקשורת. הארגון גם עורך פסטיבל סרטים שנתי.
תצוגת הסרט הקצר של נשים בקולנוע ובטלוויזיה, או WIFTI Short-Case, היא אירוע הדגמה של היצירתיות, חזון ואמנות של חברות WIFTI.
כנסים בינלאומיים של WIFTI נערכים של שנתיים.
סניפים

| אזור |  | סניף | נוסד | צורף | נשיאה/יו"ר | אתר |
| --- | --- | --- | --- | --- | --- | --- |
| אפריקה |  | WIFT South Africa |  | 2005 |  |  |
| אסיה |  | WIFT Mumbai |  |  |  |  |
| אוסטרליה |  | WIFT NSW | 1982 |  |  |  |
| אוסטרליה |  | WIFT NZ | 1994 |  |  |  |
| אירופה |  | WIFT Finland |  | 2014 | Elina Knihtilä |  |
| אירופה |  | WFTV United Kingdom | 1989 | 1990 | Liz Tucker |  |
| אירופה |  | WIFT Ireland | — |  |  |  |
| אירופה |  | WIFT Germany |  |  |  |  |
| אירופה |  | WIF France |  |  |  |  |
| אירופה |  | WIF Sweden | 2003 | 2005 |  |  |
| אירופה |  | WIFT Greece | 1973 |  | Olympia Mytilinaiou |  |
| אירופה |  | WIF Czech Republic |  |  |  |  |
| South America |  | WIFT Brazil |  |  |  |  |
| Latin American & Caribbean |  | Dominican Republic |  |  |  |  |
| Latin American & Caribbean |  | WIFT (Mexico) |  | 2002 |  |  |
| Canada |  | WIFT Alberta |  |  | Susan Feddema-Leonard |  |
| Canada |  | WIFT Atlantic | - | 2009 | Kimberlee McTaggart |  |
| Canada |  | WIFT Montreal |  |  | Brigitte Monneau |  |
| Canada |  | WIFTV Vancouver | 1989 |  | Sarah Kalil (2017-19) |  |
| United States |  | WIFT Atlanta |  |  | LaRonda Sutton |  |
| United States |  | BAWIFT San Francisco | 2001 | 2003 | Soumyaa Kapil Behrens |  |
| United States |  | WIF Chicago |  |  | Carrie Hunter |  |
| United States |  | WIF Dallas |  | 1984 | Alicia Pascual |  |
| United States |  | KCWIFT (Kansas City) |  |  | Laurie Crawford (2017 19) |  |
| United States |  | WIF Los Angeles | 1977 | 1997 |  |  |
| United States |  | MNWIFT (Minnesota) |  | 2012? | Joanne Liebeler (2016-17) |  |
| United States |  | WIFT Nashville |  |  | Lynda Evjen |  |
| United States |  | WIFV New England | 1981 | 2005? |  |  |
| United States |  | NMWIF Santa Fe |  |  | Christine McHugh |  |
| United States |  | NYWIFT New York | 1977 |  | Simone Pero (2017-18) |  |
| United States |  | WIF & Media Pittsburgh |  | 2007 | Roxana Gilani |  |
| United States |  | WIF-PDX Portland |  |  | Lisa Miyamoto |  |
| United States |  | WIF Seattle |  |  | Lisa B. Hammond |  |
| United States |  | WIFV Washington D.C | 1979 |  | Carletta S Hurt |  |
| United States |  | Women in Film Utah |  | 2010 | Susan McEvoy (2017-) |  |
| United States |  | WIFM Tennessee |  |  | Roxanna 'Roxie" Green |  |
| United States |  | WIFT Palm Springs | 2001 | 2010 |  |  |
| United States |  | WIFT Florida |  |  | Nancy McBride |  |
| United States |  | WIFT Louisiana |  |  | Carol Bidault de l'Isle |  |
| United States |  | WIFT Maryland |  |  |  |  |
| United States |  | WIFT Houston |  |  | Trish Rigdon |  |
ראו גם

עקרון דרדסית
פרסי קריסטל + לוסי לנשים בקולנוע
הערות שוליים

↑  "Women in Film and Television International - About Us". WIFTI. אורכב מ-המקור ב-2018-06-13. נבדק ב-2018-06-13.
↑  "About WIFTI Chapters". www.wiftichapters.org.
↑  Ramos, Dino-Ray (8 בינואר 2018). "Women In Film LA Unveils 32nd Annual Film Finishing Fund Recipients". Deadline Hollywood. {{cite news}}:  (עזרה)
↑  BOARD,TREASURER, CAROL SAVOIE-WBST ADMIN WIFTI. "Women In Film And Television International". www.wiftichapters.org.
↑  Annual Women of Vision Awards program, Oct. 6, 2011, Rosslyn, Virginia
↑  Women of Vision Awards at wifv.org
↑  Hail, Carla (2 במרץ 1987). "She Is a Camera". Washington Post. {{cite news}}:  (עזרה)
↑  "Short Film Showcase". WIFTI. 2018. אורכב מ-המקור ב-2018-06-13. נבדק ב-2018-06-13.
↑  "Past Events". WIFTI. אורכב מ-המקור ב-2018-06-13. נבדק ב-2018-06-13.
↑  "WIFTI Summits". WIFTIchapters.org. אורכב מ-המקור ב-2018-06-13. נבדק ב-2018-06-13.
↑  "Chapters". Women in Film and Television International. אורכב מ-המקור ב-2018-05-22. נבדק ב-2018-06-13.
↑  "Other Chapters". Women In Film Los Angeles. אורכב מ-המקור ב-2019-04-17. נבדק ב-2018-06-13.
האמת המכוערת

| --- | --- |

Movie poster
 בימוי:  רוברט לוקטיק 
 הופק בידי:  קתרין הייגל, טום רוזנברג, קירסטן סמית', קארן מקאלה לוץ, גארי לוצ'סי 
 תסריט:  קירסטן סמית' 
 עריכה:  ליסה זנו צ'ורגין 
 שחקנים ראשיים:  ג'רארד באטלר Steve Little קרייג פרגוסון Tom Virtue נייט קורדרי ויקי לואיס סטיב ליטל ג'ון מייקל היגינס אריק וינטר בוני סומרוויל קתרין הייגל ניק סירסי איווט ניקול בראון שריל היינס קווין קונולי בארי טרנר Blake Robbins בפסקה זו 2 רשומות נוספות שטרם תורגמו 
 מוזיקה:  ארון זיגמאן 
 צילום:  ראסל קרפנטר 
 מדינה:  ארצות הברית 
 חברת הפקה:  רלטיביטי מדיה, לייקשור אנטרטיינמנט, סרטי קולומביה 
 חברה מפיצה:  InterCom, סרטי קולומביה, נטפליקס 
 שיטת הפצה:  וידאו על פי דרישה 
 הקרנת בכורה:  1 באוקטובר 2009 
 משך הקרנה:  96 דק' 
 שפת הסרט:  אנגלית 
 סוגה:  קומדיה רומנטית 
 מקום התרחשות:  קליפורניה 
 הכנסות באתר מוג'ו:   uglytruth
 דף הסרט ב־IMDb
 
האמת המכוערת (באנגלית: The Ugly Truth) הוא סרט קולנוע אמריקאי מסוג קומדיה רומנטית משנת 2009, בכיכובם של קתרין הייגל וג'רארד באטלר.
הסרט יצא לאקרנים בצפון אמריקה, על ידי סרטי קולומביה ב-24 ביולי 2009. ב-10 בנובמבר 2009, יצא הסרט כ-DVD וBlu-ray.
שחקנים

קתרין הייגל - אביגייל "אבי" ריכטר, מפיקת תוכנית בוקר המאותגרת רומנטית.
ג'רארד באטלר - מייק צ'דווי, הכתב השובניסטי בתוכנית הבוקר.
אריק וינטר - קולין אנדרסון, מנתח אורתופדי ושכן של אבי. בסוף החלופי לסרט, הוא מנהל מערכת יחסים עם ג'וי.
ניק סירקי - סטיוארט, הבוס של אבי ומייק.
שריל היינס - ג'ורג'יה בורדניי, מנחת תוכנית הבוקר הנשואה ללארי.
ג'ון מייקל היגינס - לארי ויליאמס, מנחה תוכנית הבוקר, הנשוי לג'ורג'יה.
ברי טרנר - ג'וי חיים. העוזרת והחברה של אבי, ש'חיה' דרכה. בסוף החלופי, היא מנהלת מערכת יחסים עם קולין.
קווין קונולי - ג'ים ראיין, הבליינד דייט של אבי.
בוני סומרויל - אליזבת', אחותו של מייק.
נח מתיוס - יונה, האחיין של מייק
יבט ניקול בראון -דורי קולמן.
אלן מקדונלדו- דואן.
קרייג פרגוסון בתפקיד עצמו.
הפקה

הסרט הופק על ידי מפיקי הסרט לא רק בלונדינית, והתסריט נכתב על ידי ניקול איסטמן, קארן מק'קולה וקירסטן סמית.
דמותו של מייק צ'דווי מבוססת לכאורה על אדם קרולה. ג'רארד באטלר השתתף בתוכנית כצופה, במטרה להתכונן לתפקיד.
הפקה > אתרי הצילום

מרבית הסרט צולמה באתרים בקליפורניה כגון: סקרמנטו, וברובע סן פדרו בלוס אנג'לס. רצף הנופים לקראת הראיון של מייק כוללת גם את גשר פורסטהיל שליד העיירה אובורן.
פסקול

פסקול הסרט שוחרר ב-4 באוגוסט, אבל הכיל רק את קטעי המוזיקה שחוברו במיוחד לסרט.
רשימת המוזיקה שהופיעה בסרט:
Hot n Cold - קייטי פרי.
Cafe Metropole - ריק קרייב.
Catz Meow - סקוט רובינסון.
Solo Violin 2 - דניאל מיי.
Everybody Got Their Something - ניקה קוסטה.
Pocketful of Sunshine - נטשה בדינגפילד.
Under the Covers - ג'וש קלי.
Soluna - לוס פינגוס.
De Vez en Cuando - לוס פינגוס.
El Gitano del Amor - סינדיקט הנשמה הלטיני
Chainsaw -דניאל מריוות'ר.
Right Round - פלו ריידה וקשה (זמרת).
הכנסות וביקורות > הכנסות

הסרט דורג במקום השלישי במדד רווחיות הסרטים בסוף השבוע הראשון לצאתו לאקרנים, לאחר שגרף 27,605,576 מיליון דולר, והיה בעל ממוצע יחס הרווח להקרנות הגבוה ביותר בדירוג.
מ-8 בנובמבר 2009, גרף הסרט 88.9 מיליון דולר בצפון אמריקה, ו-116.3 בהקרנות בשאר העולם, מה שהוביל אותו להכנסות של 205.8 מיליון דולר בסה"כ, ולמיקומו כסרט השני ברשימת הסרטים המכניסים של קתרין הייגל (לאחר הדייט שתקע אותי). בבריטניה ואירלנד, דורג הסרט במקום הראשון במדד הרווחיות תוך שהוא גורף הסרט 1.9 מיליון פאונד בסוף השבוע הראשון לצאתו.
הכנסות וביקורות > ביקורות

מרבית הביקורות על הסרט היו שליליות.
באתר הביקורות האמריקאי Rotten Tomatoes, דורג הסרט ב-13% רייטינג בהתבסס על 169 ביקורות בממוצע של 3.7/10. פיטר טראברס, מבקר הסרטים של הרולינג סטון נתן לו חצי כוכב מתוך 4, ובטיים הוא הוגדר על ידי קליה וובלי כאחד מעשרת סרטי הבנות הגרועים שיש
. רוג'ר איברט, מבקר הסרטים של השיקגו סאן טיימס נתן לו 2 כוכבים מתוך 4.
לעומתם, הגדירה מבקרת הקולנוע של הוושינגטון פוסט רות מק'קאן את הסרט כ: "מבריק בנעימות, חד ושנון ברעננות, וסקסי למדי"
. ומבקרת הסרטים של הסטאר טריביון קארה נסוויג, טענה כי: "הדיאלוגים היו מדויקים וסקסיים, הכימיה הרוחשת בין הייגל לבאטלר הייתה מדויקת גם היא, ואם כי הסוף היה צפוי כמצופה מקומדיה רומנטית, זהו סרט בנות סקסי". היא גם הוסיפה ש "הסרט עולה על סך הקלישאות שבו".
הערות שוליים

↑  http://www.rollingstone.com/reviews/movie/21416728/review/29304802/the_ugly_truth
↑  Time magazine, Kayla Webley: http://entertainment.time.com/2010/05/26/top-10-worst-chick-flicks 25.5.2010
↑  http://rogerebert.suntimes.com/apps/pbcs.dll/article?AID=/20090722/REVIEWS/907229983
↑  24.7.2009 Whashington Post, Ruth McCann : https://www.highbeam.com/doc/1P2-20570066.html
↑  Movie review: 'Ugly Truth' a smart, sexy comedy, Star Tribune
מעבר לחצות

| --- | --- |

כרזת הסרט באנגלית
 מבוסס על:  מעבר לחצות 
 בימוי:  צ'ארלס ג'ארוט 
 הופק בידי:  פרמק יבלנס, הווארד ו' קוץ', הוק קוץ' 
 תסריט:  הרמן ראוכר, דניאל טאראדש 
 עריכה:  דון קמבן 
 שחקנים ראשיים:  מרי-פרנס פיסיי George Keymas הארי הולקומב Jacques Maury הווארד הסמן George DeNormand Antony Ponzini פטר ממקוס יאן ארוון קורט לוונס Than Wyenn ג'וזט באנזט מייקל לרנר סוזן סרנדון ג'ון בק לואי מרסייה ראף ואלונה סורל בוק כריסטיאן מרקאנד קלו גולאגר צ'ארלס סיופי טיטוס ונדיס בפסקה זו 2 רשומות נוספות שטרם תורגמו 
 מוזיקה:  מישל לגראן 
 צילום:  פרד קונמקפ 
 מדינה:  ארצות הברית 
 חברה מפיצה:  פוקס המאה ה-20 
 הקרנת בכורה:  8 ביוני 1977 
 משך הקרנה:  165 דק' 
 שפת הסרט:  אנגלית 
 סוגה:  סרט דרמה, סרט מבוסס יצירה ספרותית 
 מקום התרחשות:  פריז 
 הכנסות באתר מוג'ו:   othersideofmidnight
 דף הסרט ב־IMDb
 
מעבר לחצות (באנגלית: The Other Side of Midnight) הוא סרט משנת 1977 בבימויו של צ'ארלס ג'ארוט על פי רומן מצליח משנת 1973 אותו כתב סידני שלדון. צוות השחקנים כלל את מארי-פראנס פיזייה, ג'ון בק, סוזן סרנדון וראף ואלונה. את המוזיקה לסרט הלחין מישל לגראן.
תקציר העלילה

שחקנית צרפתייה שובת לב, נואל פאז' (מארי-פראנס פיזייה), היוצאת למסעה מעיר הדיג מרסיי אל עבר התהילה. בקצהו האחר של הגלובוס, קתרין אלכסנדר (סוזן סרנדון), אישה צעירה, הנאבקת על הכרה והצלחה כעיתונאית בשיקגו. טייס המלחמה האמריקאי לארי דאגלס (ג'ון בק) טייס ונער שעשועים טיפוסי מארצות הברית, מקיף את כדור הארץ ושובה ברשתו נשים.
הסיפור עוקב אחר שלושת האנשים הללו, לארי מרמה בתחילה את נואל ולאחר מכן נושא לאישה את קתרין. הסיפור כולו עוסק בניסיונות הנקמה של נואל אולם לבסוף מה שמכריע את הכף הוא אהבתה ללארי בעוד חייה מתנפצים לרסיסים. קונסטנטין דמיריס (ראף ואלונה) הוא איל הון יווני, שאינו שוכח ואינו סולח. הוא שולט בחייהן של שלוש הנפשות האחרות הפועלות באופן בלתי צפוי.
המעון של מיס פרגרין לילדים משונים (סרט)

| --- | --- |

כרזת הסרט
 מבוסס על:  המעון של מיס פרגרין לילדים משונים מאת רנסום ריגס
 בימוי:  טים ברטון
 הופק בידי:  פיטר צ'רנין דילן קלארק ג'נו טופינג
 תסריט:  ג'יין גולדמן
 עריכה:  כריס לבנזון
 שחקנים ראשיים:  אווה גרין אייסה באטרפילד אלה פורנל כריס או'דאוד אליסון ג'ני טרנס סטמפ קים דיקנס ופרט אוורט ג'ודי דנץ' סמואל ל. ג'קסון
 מוזיקה:  מייק הייאם מתיו מרגסון
 צילום:  ברונו דלבונל
 מדינה:  ארצות הבריתארצות הברית
 חברת הפקה:  Chernin Entertainment Tim Burton Productions
 חברה מפיצה:  20th Century Fox
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  29 בספטמבר 2016
 משך הקרנה:  127 דק' 
 שפת הסרט:  אנגלית
 סוגה:  פנטזיה הרפתקאות
 מקום התרחשות:  פלורידה, קליפורניה 
 תקציב:  110 מיליון דולר
 הכנסות:  296 מיליון דולר
 הכנסות באתר מוג'ו:   peregrine
 אתר רשמי
 דף הסרט ב־IMDb
 
המעון של מיס פרגרין לילדים משונים (באנגלית: Miss Peregrine's Home for Peculiar Children) הוא סרט פנטזיית הרפתקאות בבימויו של טים ברטון. הסרט מבוסס על רומן באותו השם שנכתב על ידי רנסום ריגס. בסרט מככבים אווה גרין, אייסה באטרפילד, אלה פורנל, כריס או'דאוד, אליסון ג'ני, טרנס סטמפ, קים דיקנס, רופרט אוורט, ג'ודי דנץ' וסמואל ל. ג'קסון. הסרט יצא לאקרנים ב-29 בספטמבר 2016.
תקציר העלילה

כשג'ייקוב פורטמן מגלה רמזים שלוקחים אותו לאי מסתורי, הוא מגלה את מעונה של מיס פרגרין לילדים משונים. ככל שהוא מעמיק בסיוריו באי, הוא מגלה שיושבי הבית היו בעלי כוחות על-טבעיים וייתכן שחלקם עוד בחיים.
צוות השחקנים

אייסה באטרפילד - ג'ייקוב פורטמן
אווה גרין - מיס פרגרין
סמואל ל. ג'קסון - מר בארון
כריס או'דאוד - פרנקלין פורטמן
אליסון ג'ני - דוקטור גולן
טרנס סטמפ - אברהם פורטמן
קאלום וילסון - אברהם הצעיר
ג'ודי דנץ' - מיס אבוסט
קים דיקנס
רופרט אוורט
צוות השחקנים > הילדים המשונים

אלה פורנל - אמה בלום.  נערה אשר קלה יותר מהאוויר ולכן נעזרת בנעלי עופרת כבדות על מנת לא לעוף. בסרט כוחותיה הוחלפו עם אלה של אוליב.
פיקסי דייוויס - ברוניין בונטליי. ילדה צעירה בעלת כוח פיזי רב בידייה, מסוגלת להרים סלעים, אחותו הצעירה של ויקטור.
לואיס דביסון - ויקטור בונטליי. אחיה הגדול של ברוניין וכמוה גם בעל כוח פיזי רב, נהרג לפני עלילת הסרט על ידי "חלול".
קמרון קינג - מילארד נולינגס. נער בלתי נראה שהדרך היחידה להבחין בו היא כאשר הוא לובש בגדים.
ג'ורג'יה פמברטון - פיונה פראונפלד. נערה שתקנית בעלת כישרון משונה להצמחת צמחים.
פינלי מקמילן - אינוק או'קונור. יכול להחיות מתים לפרקי זמן קצרים
מילו פארקר - יו אפיסטון. נער השולט בדבורים הרבות השוכנות בבטנו ומגן עליהן.
לורן מקרוסטי - אוליב אברוהולוס אלפנטה.  נערה אשר יכולה ליצור אש מידייה.  בסרט כוחותיה הוחלפו עם אלה של אמה.
ראפילה צ'אפמן - קלייר דנסמור. יש לה פה נוסף בעורף. הצעירה בין הילדים המשונים של מיס פרגרין .
היידן קילר-סטון - הוראס סומרסון. נער אשר אוהב להתלבש באופן יפה ומכובד. סובל מחלומות וחזיונות נבואיים.
הפקה

זכויות ההסרטה של "המעון של מיס פרגרין לילדים משונים" נמכרו ל-"20th Century Fox" ב-17 במאי 2011. גם החברה "Chernin Entertainment" חתמה על חוזה להפקת הסרט יחד עם המפיקים פיטר צ'רנין, דילן קלארק וג'נו טופינג. מאוחר יותר ב-15 בנובמבר באותה השנה, האתר "Deadline.com" דיווח כי טים ברטון נמצא במגעים לביים את הסרט. ב-2 בדצמבר, ג'יין גולדמן נשכרה לכתוב תסריט לסרט.
הפקה > ליהוק

ב-28 ביולי 2014, אווה גרין לוהקה לדמותה של מיס פרגרין. ב-24 בספטמבר 2014, הוכרז כי אייסה באטרפילד הוא הבחירה המועדפת של ברטון לתפקיד הראשי הגברי, אבל באותו הזמן, התפקיד עדיין לא הוצע לו. ב-5 בנובמבר 2014, הוצע לאלה פורנל תפקיד בסרט והיא נכנסה למשא ומתן סופי להצטרף לסרט; באותו הזמן נמסר כי התפקיד הראשי הגברי הוצע לבאטרפילד. ב-6 בפברואר 2015, סמואל ל. ג'קסון הצטרף לצוות השחקנים כמר בארון, בעוד שבאטרפילד אישר את השתתפותו בסרט בתפקיד הראשי. ב-12 במרץ 2015, טרנס סטמפ, כריס או'דאוד, רופרט אוורט, קים דיקנס, וג'ודי דנץ' לוהקו לצוות השחקנים.
הפקה > צילומים

צילומי הסרט החלו ב-24 בפברואר 2015, באזור מפרץ טמפה בפלורידה. זהו סרטו השני של טים ברטון שצולם באזור טמפה ביי, כשהראשון היה סרטו משנת 1989, "המספריים של אדוארד". הפקת הסרט עברה מאוחר יותר לבריטניה ולבלגיה.
הערות שוליים

↑  Tim Burton’s New Film, “Miss Peregrine’s Home For Peculiar Children,” To Begin Shooting In Tampa Bay In February, ‏tampaedc.com, ‏17 בפברואר 2015
↑  The Tim Burton-Directed Miss Peregrine’s Home for Peculiar Children Starts Filming, אתר comingsoon.net‏12 במרץ 2015
| --- | --- |
בקרת זהויות :  LCCN: no2016115518  MusicBrainz release group: 63fbfa44-7cde-4c6d-8ee9-66273b7b09c4  SUDOC: 199186308  VIAF: 928149719128811130003   WorldCat (עם VIAF): 928149719128811130003
לא כזר

| --- | --- |
כרזת הסרט
כרזת הסרט
 בימוי:  סטנלי קריימר 
 הופק בידי:  סטנלי קריימר 
 תסריט:  מורטון תומפסון, עדנה אנהלט, אדוארד אנהלט
 עריכה:  פרדריק קנודסטון 
 שחקנים ראשיים:  אוליביה דה הבילנד, רוברט מיצ'ם, פרנק סינטרה
 מוזיקה:  ג'ורג' אנטהיל 
 צילום:  פרנץ פלנר 
 מדינה:  ארצות הברית 
 חברת הפקה:  Stanley Kramer Productions 
 חברה מפיצה:  יונייטד ארטיטס
 שיטת הפצה:  וידאו על פי דרישה 
 הקרנת בכורה:  28 ביוני 1955
 משך הקרנה:  135 דק' 
 שפת הסרט:  אנגלית 
 סוגה:  סרט רומנטי, סרט דרמה, סרט המבוסס על יצירה ספרותית 
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
לא כזר (באנגלית: Not as a Stranger) הוא סרט דרמה שהופק באולפני יונייטד ארטיסטס בשנת 1955. הסרט הופק ובוים בידי סטנלי קרמר והיה סרטו הראשון. הסרט הוא עיבוד לרומן מאת מורטון תומפסון שראה אור שנה קודם לכן, בשנת 1954. המלודרמה הרומנטית הפכה לרב מכר ואף הגיעה לראש מצעד המכירות במהלך אותה שנה. בנוסף לשני הכוכבים הראשיים, אולביה דה הבילנד ורוברט מיצ'ם, מופיעה סדרה ארוכה של כוכבים כשחקני משנה, בהם: פרנק סינטרה, גלוריה גראהם, ברודריק קרופורד, צ'ארלס ביקפורד ולי מרווין. פרנק סינטרה חזר לאור הזרקורים לאחר הופעתו המוצלחת בסרט מעתה ועד עולם, שזיכתה אותו בפרס אוסקר לשחקן המשנה הטוב ביותר. למרות היות הסרט הצלחה קופתית בזמנו, היום אין לו כמעט זכר. הסרט הופץ בכמות מוגבלת למדי על קלטות וידאו וכלל לא יצא בגרסת DVD.
הסרט קיבל מועמדות לפרס אוסקר בעבור ההקלטה הטובה ביותר.
עלילה

סטודנט הרפואה השאפתני וחסר הפרוטה, לוקאס מארש (רוברט מיצ'ם), מתחתן עם קריסטינה (אוליבייה דה הבילנד) המבוגרת ממנו, כדי שהיא תוכל לשלם את שכר הלימוד שלו. קריסטינה אוהבת את לוקאס, אך הוא אינו משיב לה אהבה; אהבתו היחידה היא עבודתו. לוקאס ניתק עצמו רגשית מסביבתו, כולל מחברו הטוב אלפרד בון (פרנק סינטרה) ואביו השיכור (לון צ'אני הבן). לוקאס משלים את חוק לימודיו ויוצא להתמחות כעוזרו של ד"ר ראנקלמן (צ'ארלס ביקפורד), המשמש כרופא של עיירה קטנה. לאחר זמן מה לוקאס נקשר ברומן עם הארייט לאנג העשירה (גלוריה גראהם). ידידו אלפרד, עתה רופא בעיר הגדולה, מנסה לעזור לו לשקם את נישואיו, אך לוקאס אינו מעוניין ואינו מרגיש עוד דבר ובעיקר אינו זקוק לאיש, מכיוון שהוא מחשיב עצמו כרופא הטוב ביותר החף מכל טעות. כאשר לוקאס נכשל במאמצי ההחייאה לד"ר ראנקלמן, לאחר ניתוח לב (לראשונה נעשה שימוש בלב אמיתי לצורך צילומי העיסוי), מבין הרופא הצעיר כי אינו חף מכל טעות. הוא משוטט בלא כיוון בעיירה, ולבסוף חוזר אל אשתו, נופל בזרועותיה ומתייפח לעזרה.